Oleg Salenko

Oleg Anatolievitx Salenko (; ; Leningrad, SESB, 1969ko urriaren 25a) ukrano-errusiar futbolari ohia da. Zenit Leningrad, Dinamo Kiev, Logroñés, Valentzia eta Glasgow Rangers taldeetan jolastu zuen. Behin jolastu zuen Ukrainako futbol selekzio nazionalarekin eta zortzi aldiz Errusiako futbol selekzio nazionalarekin eta 1994ko Munduko Futbol Txapelketan parte hartu zuen. Partida batean sartutako golen errekorra du, 1994ko ekainaren 28an Errusia-Kamerun (6-1) partidan sartu zituen bost golekin. Guztira sei gol sartu zituen eta Munduko Txapelketako goleatzaile nagusi titulua Hristo Stoichkov bulgariarrarekin partekatu zuen.

Kategoria:Sanpetersburgotarrak
Kategoria:Errusiako futbolariak
Kategoria:Ukrainako futbolariak
Kategoria:Sobietar Batasuneko futbolariak
Kategoria:Valencia CFko futbolariak
Kategoria:Rangers FCko futbolariak
Kategoria:La Ligako jokalariak